Bybelskool » Moet jy nog goeie werke doen en God se Woord gehoorsaam? – 1 Petrus 2:11-12
Geliefdes, omdat julle uitlanders en bywoners is, waarsku ek julle om nie aan julle natuurlike neigings toe te gee nie. Dit verwoes net 'n mens se lewe. Handhaaf 'n voorbeeldige leefstyl onder die nie-Christene, selfs al kla hulle julle aan van wangedrag. Hulle sal dan julle goeie gedrag sien en God die eer daarvoor gee wanneer Hy kom rekenskap vra. (NLV)
1. Goeie werke is nie net belangrik ter wille van jou getuienis teenoor God in die oordeelsdag nie (Romeine 2), maar net so belangrik as getuienis teenoor nie-Christene (1 Petrus 2). Hoekom is dit só belangrik?
2. Wat bedoel Petrus as hy waarsku teen jou natuurlike neigings? Hoekom verwoes dit 'n mens se lewe?
3. Lees die verse later vandag weer om jou te herinner daaraan dat God rekenskap van almal sal vra en dat jou voorbeeldige lewe 'n verskil vir jou en vir ander kan maak.
4. Jy kan later vanaand die verse weer lees in die konteks van 1 Petrus 2 en my bydrae daaroor: 1 Petrus 2 – Groei geestelik deur Jesus Christus se voorbeeld te volg.